32006R0869
L 163/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 869/2006 НА КОМИСИЯТА
от 14 юни 2006 година
за изменение на Регламент (ЕО) № 560/2005 на Съвета относно налагането на някои специфични ограничителни мерки, насочени към определени лица и образувания във връзка със ситуацията в Кот д'Ивоар
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 560/2005 на Съвета относно налагането на някои специфични ограничителни мерки, насочени към определени лица и образувания във връзка със ситуацията в Кот д'Ивоар (1), и по-специално член 11, буква а) от него,
като има предвид, че:
(1)
В приложение I към Регламент (EО) № 560/2005 са изброени физически и юридически лица и образувания, за които се прилага замразяването на финансовите средства и икономическите ресурси съгласно посочения регламент.
(2)
На 30 май 2006 г. Комитетът по санкциите на Съвета за сигурност на Организацията на обединените нации взе решение да измени списъка на физически лица, по отношение на които се прилага замразяването на финансовите средства и икономическите ресурси. Поради това приложение I следва да бъде подходящо изменено,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (EО) № 560/2005 се изменя съгласно приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 юни 2006 година.